**Per Adam Erik Ginning** (s. 13. tammikuuta 2000 Linköping, Ruotsi) on ruotsalainen jääkiekkopuolustaja, joka edustaa NHL-seura Philadelphia Flyersin organisaatioita.

Ura
---

### Seuraura

Ginning on Linköping HC:n oma kasvatti. Kaudella 2014–2015 hän oli U16 Elitissä joukkueensa tehokkain puolustaja tehoilla 7+11=18, kuten myös kaudella 2015–2016 U16 SM:ssä tehoilla 1+4=5. Samalla kaudella Ginning oli J18 Allsvenskanissa Linköpingin tehokkain puolustaja tehoilla 1+6=7. Hän voitti kauden aikana myös TV-Puckenin puolustajien piste- ja syöttöpörssin tehoilla 2+9=11. Ginning toimi turnauksessa Itä-Gotanmaan aluejoukkueen kapteenina.

Kaudella 2016–2017 Ginning toimi Linköpingin J18-junioreiden varakapteenina. Hän voitti kauden päätteeksi J18 Allsvenskanin pronssia. Vain 16-vuotias Ginning debytoi samalla kaudella myös seuran SHL-joukkueessa, jossa hän sai tililleen 12 runkosarja- ja kaksi playoff-ottelua tehden niissä kaksi syöttöpistettä. Ginning sai tililleen ensimmäisen SHL-ottelunsa jo 21. lokakuuta 2016 vieraissa Djurgårdens IF:ää vastaan, mutta hän ei saanut ottelussa kuitenkaan peliaikaa. Ensimmäiset jääaikansa SHL:ssä Ginning sai hänen kolmannessa ottelussaan, kuusi päivää ennen 17-vuotissyntymäpäiväänsä 7. tammikuuta 2017 Luleå HF:ää vastaan. Hän sai ottelussa peliaikaa 8.43 minuuttia ja keräsi teholukeman –1.

Huhtikuussa 2017 Ginning teki Linköpingin kanssa kaksivuotisen SHL-sopimuksen. Hän teki kaudella 2017–2018 liigassa 28 runkosarjaottelussa tehot 1+1=2 ja seitsemässä playoff-ottelussa yhden syöttöpisteen. Ginning teki SHL-uransa avausmaalin runkosarjan toiseksi viimeisellä kierroksella 8. maaliskuuta 2018 vieraissa Brynäs IF:ää vastaan. Hän keräsi ottelusta teholukeman +3.

Philadelphia Flyers varasi Ginningin toisella kierroksella 50. pelaajana NHL:n varaustilaisuudessa 2018. Kaudella 2018–2019 hän teki Linköpingin SHL-joukkueessa 48 runkosarjaottelussa tehot 1+4=5. Ginning vahvisti myös seuran J20-junioreita, jossa hän voitti kauden päätteeksi J20 SuperElitin hopeaa. Kaudella 2019–2020, lokakuussa 2019 Linköping lainasi Ginningin toistaiseksi voimassa olevalla sopimuksella sarjatasoa alemmas HockeyAllsvenskan-joukkue HC Vita Hästeniin.

### Maajoukkueura

Ginning pelasi alle 20-vuotiaiden MM-kilpailuissa vuosina 2019 ja 2020, joista jälkimmäisessä turnauksessa hän toimi Ruotsin kapteenina ja johdatti joukkueen pronssiin. Ginning pelasi myös alle 18-vuotiaiden MM-kilpailuissa vuosina 2017 ja 2018. Hän toimi jälkimmäisessä turnauksessa Ruotsin kapteenina ja johdatti joukkueen pronssiin. Ginning jakoi joukkueensa sisäisen tehotilaston voiton Jonatan Berggrenin kanssa lukemalla +7. Valmennus valitsi hänet Ruotsin turnauksen yhdeksi kolmesta parhaasta pelaajasta. Ginning valittiin myös Kanadaa vastaan pelatun alkulohkon ottelun päätteeksi Ruotsin ottelun parhaaksi pelaajaksi.

Ginning pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Ginning pelasi myös World U-17 Hockey Challengessa vuonna 2016, jolloin hän voitti kultaa. Yhteensä Ginning on pelannut 29 nuorten ja 41 poikien maaottelua.

Ruotsin A-maajoukkueessa Ginning on pelannut kaksi ottelua. Hän teki A-maajoukkuedebyyttinsä vain 18-vuotiaana Euro Hockey Challengessa 5. huhtikuuta 2018 Norrköpingissä Slovakiaa vastaan. Ginning keräsi ottelussa myös yhden kahden minuutin poikittaisesta mailasta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Linköping HC | SuperElit | 29 | 0 | 10 | 10 | 14 | 1 | 0 | 1 | 1 | 0 | U18 | 7 | 0 | 1 | 1 | 8 |
|  | Linköping HC | SHL | 12 | 0 | 2 | 2 | 6 | 2 | 0 | 0 | 0 | 0 |
| 2017–2018 | Linköping HC | SHL | 28 | 1 | 1 | 2 | 10 | 7 | 0 | 1 | 1 | 2 | U18 | 7 | 1 | 3 | 4 | 18 |
|  | Linköping HC | SuperElit | 17 | 1 | 5 | 6 | 22 | – | – | – | – | – |
| 2018–2019 | Linköping HC | SHL | 48 | 1 | 4 | 5 | 49 | – | – | – | – | – | JMM | 4 | 0 | 0 | 0 | 2 |
|  | Linköping HC | SuperElit | – | – | – | – | – | 6 | 2 | 2 | 4 | 10 |
| 2019–2020 | Linköping HC | SHL | 27 | 2 | 1 | 3 | 35 | – | – | – | – | – | JMM | 7 | 0 | 3 | 3 | 16 |
|  | Linköping HC | SuperElit | 6 | 3 | 1 | 4 | 6 | – | – | – | – | – |
|  | HC Vita Hästen | Allsvenskan | 17 | 0 | 4 | 4 | 44 | – | – | – | – | – |
| 2020–2021 | Färjestad BK | SHL | 50 | 3 | 9 | 12 | 53 | 6 | 0 | 0 | 0 | 6 |
| 2021–2022 | Färjestad BK | SHL | 51 | 1 | 4 | 5 | 42 | 19 | 3 | 2 | 5 | 2 |
| 6 kautta | yhteensä | SHL | 216 | 8 | 21 | 29 | 195 | 34 | 3 | 3 | 6 | 10 |

Lähteet
-------

* Adam Ginning The Internet Hockey Databasessa (englanniksi)
* Adam Ginning Eurohockey-sivustolla (englanniksi)
* Adam Ginning *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Adam Ginning *Elite Prospects*. Everysport Media Group AB.  (englanniksi)
2. ↑  Elite Prospects - Linköping HC U16 *eliteprospects.com*. Everysport Media Group. Viitattu 16.1.2020. (englanniksi)
3. ↑  Elite Prospects - Linköping HC U16 *eliteprospects.com*. Everysport Media Group. Viitattu 16.1.2020. (englanniksi)
4. ↑  Elite Prospects - Linköping HC J18 *eliteprospects.com*. Everysport Media Group. Viitattu 16.1.2020. (englanniksi)
5. ↑  Adam Ginning *SHL.se*. SHL AB. Viitattu 16.1.2020. (ruotsiksi)
6. ↑  Pettersson, Gustaf: Äldst och yngst förlänger med Cluben *lhc.se*.  21.9.2017. Linköping Hockey AB. Viitattu 13.11.2017. (ruotsiksi)
7. ↑  Adam Ginning *SHL.se*. SHL AB. Viitattu 16.1.2020. (ruotsiksi)
8. ↑  Pienimäki, Nina: Vita Hästen lånar in Adam Ginning *vitahasten.se*.  24.10.2019. Vita Hästen Ishockey AB. Viitattu 16.1.2020. (ruotsiksi)
9. ↑  Elite Prospects - Sweden U18 *eliteprospects.com*. Everysport Media Group. Viitattu 16.1.2020. (englanniksi)
10. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 19.6.2018. (englanniksi)
11. ↑  Sweden vs Slovakia - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 19.6.2018.